Theokrit er kjent for sin smådikt, , hvor han skapte en ny litterær sjanger som er kjent som hyrdediktning, eller pastoral diktning, og senere etter den romerske forfatteren Vergil også som bukolisk diktning. Både pastoral (fra latinske ) og bukolisk (fra greske ) betyr hyrde. Av de tretti fullstendige diktene som er bevart og tilskrevet Theokrit er neppe alle forfattet av ham. Rundt 10 er om det pastorale livet, virkelig eller idealisert, flere er små epos som var blitt populære i hans samtid, tre er hymner, to er vakre leilighetsdikt, det ene av disse om en spasertur i det grønne, flere er mimer, skarpsindige bilder fra dagliglivet i Alexandria, og tre dikt er spesielt uttrykksfulle for hans egne følelser. Hans 24 epigrammer, som ikke er bevart eller i fragmenter, var tilsynelatende arbeider om kunst.